**Tehniline kirjeldus**

Hanke esemeks on Pärnu Spordikeskuse kinnisvaraobjektide väliterritooriumi talvised heakorratööd.

Töövõtjal lähtuda tööde teostamisel Tehnilisest kirjeldusest ja selle lisast Objektipõhine tehniline kirjeldus ning hankelepinguga määratud tingimustest.

Töövõtja peab tagama 7 päeva nädalas töötava valve- või dispetšerteenistuse olemasolu, et tagada väliheakorda puudutava informatsiooni vastuvõtmine, registreerimine ja edastamine hooldustööde õigeaegseks ja kvaliteetseks teostamiseks. Erakordsete ilmastikuolude korral tuleb tagada väliheakorda puudutava teabe edastamine kinnisvarahaldurile telefonil +372 5621 4320.

Pakkuja peab pakkumuse koostamisel arvesse võtma ka kõik asjad, tööd ja toimingud, mida ei ole kirjeldatud dokumentides, kuid mis on vajalikud üldtunnustatud kvaliteedinõuetele vastava tulemuse saavutamiseks.

**Mõisted**

1. Talvine väliterritooriumi heakorratöö on talvine lumekoristus (territoorium, katused), libeduse tõrje ja kojameheteenus.
2. Talvised väliterritooriumi korrashoid on tööd, millega tagatakse kinnistu esteetiline üldmulje, korrastatus ja turvalisus.
3. Talvine periood on 22. november kuni 31. märts.

**Hooldusnõuded**

* Puhastada lumest, lörtsist ja jääst ning teostada libedusetõrjet (kasutada graniitkillustikku. Teiste ainete/materjalide/töövõtete kasutamine tuleb kooskõlastada Tellijaga enne talvist perioodi), vastavalt objektipõhises tehnilises kirjelduses toodul.
* Lumetõrjetöid teostatakse, kui lume kõrgus on vähemalt 5 cm.
* Lumetõrjetööd peavad olema teostatud hiljemalt kella 07.30-ks hommikul.
* Suure lumesaju korral peab pakkuja olema suuteline osutama päevast lumetõrjet alates 5 cm lumekihist ja lörtsi olemasolust, et tagada ohutu liikumine objektil.
* Lumekoristuse käigus ei tohi vigastada puid, põõsaid ega muud elusloodust.
* Lumekoristuse käigus ei tohi nihutada kaevuluuke, äärekivisid, tõkkepuid, piirdeaedu ega muid taolisi objekte.
* Kahjustatud objektid (puud, äärekivid jne) tuleb esimesel võimalusel korrastada, vajadusel asendada uutega.
* Pakkujal peab olema valmidus teenust osutama 7 korda nädalas kellaaegadel 23.00-07.30 ning suurte lumesadude korral täiendavalt 1-2 kord päeva jooksul.
* Pakkuja peab pakkumuses kirjeldama, millist tehnikat lumetõrjeks kasutatakse.
* Lumetõrjetööde teostamise järgselt ei tohi jääda rööpaid ega lumevaalusid.
* Kevadine suurpuhastus (graniitkillu eemaldamine, sõiduteede niiskelt harjamine) tuleb teostada hiljemalt 1. maiks.
* Töövõtja peab teostama lume väljaveo ühe kalendripäeva jooksul peale Tellija sellekohase tellimuse esitamist.
* Enne pakkumuse esitamist tuleb pakkujal tutvuda kohapeal objektidega (koos hankija esindajaga).

Lisa: Objektipõhised tehnilised kirjeldused